Rikunarita-ORG/Wikinium huggingface dataset:
# Konektor

Kablovi sa konektorima
Šematski simbol muškog i ženskog konektora
**Konektor** je sredstvo za spajanje električnih kablova. Koristi se za stvaranje električnog kola, kao i za povezivanje neke komponente sa ostatkom kola.

Većina električnih konektora ima pol: muška komponenta, koja se naziva **utikač**, povezuje se sa ženskom komponentom ili **utičnicom**. Veza može biti ukloniva (za prenosnu opremu), zahtevati alat za sklapanje i uklanjanje ili služiti kao trajni električni spoj. Adapter se može koristiti za spajanje različitih konektora.

Simboli za utičnice, utikače i konektore umnogome se razlikuju od šeme do šeme.

## Vrste konektora u elektronici

U elektronici se najčešće koriste sledeći tipovi konektora:

* *Priključni blok* ili *redna stezaljka* najjednostavniji je tip konektora. Priključni blok sadrži skup uparenih vijaka. Blok se pričvršćuje za kućište ili šasiju uređaja, a sve one žice koje je neophodno povezati leme se ili pritežu odgovarajućim vijcima na priključnom bloku.
* *Varijacija priključnog bloka* omogućava da jednostavno umetnete kraj žice s kojeg je skinuta izolacija u kontakt na bloku, umesto da lemite žicu.
* *Utikači i utičnice* omogućavaju prenošenje audio signala između uređaja, recimo između gitare i pojačala. Utikači su na oba kraja kabla, a utičnica je montirana na gitari i pojačalu. Kablovi koji se koriste za ovakvo povezivanje imaju jednu ili dve žice za prenošenje signala; oko njih se nalazi metalni oklop. On minimizira smetnje, to jest ograničava šum koji može da izobliči signal.
* *Priključni blokovi za štampane ploče* koriste se za dovođenje signala do štampane ploče i odvođenje signala od nje. Pravougaoni oblik konektora omogućava lako postavljanje ploče ili trakastog kabla. Konektori ovoga tipa nazivaju se prema broju iglica (pinova) - na primer, 40-pinski konektor.

## Izvori

## Povezano

* Elektronske komponente
* Elektronsko kolo
* Električni vod
* Žica
# Kabl

Kabl
**Kabl** ili **kabel** je proizvod koji se dobija upredanjem izolovanih ili neizolovanih metalnih žica ili optičkih vlakana.

Kablovi obično sadrže više izolovanih žica koje su grupisane zajedno, dok su žice pojedinačni provodnici bez izolacije. U osnovi, kablovi su sastavljeni od žica, ali žice mogu postojati nezavisno ili unutar kablova.

## Podela

Prema nameni, kabloni se dele na:

* energetske (v. električna energija)
* telekomunikacione (v. telekomunikacije)
* čelične, koji služe kao držači ili nosači (npr. samonosivih kablova, stubova ili mostova, žičara)

Telekomunikacioni kablovi se dele na:

* aluminijumske
* bakarne
* optičke

## Industrija

Industrija kablova obuhvata proizvodnju različitih vrsta kablova, uključujući električne kablove, telekomunikacijske kablove, optičke kablove, kablovske kablove za prenos signala, kao i kablovi za automobilsku industriju, industriju rudarstva, građevinarstva, medicine i druge sektore. Takođe može uključivati proizvodnju povezane opreme i pribora za instalaciju i upotrebu kablova.

Procesi koji mogu biti deo industrije kablova jesu: sastavljanje kablova, krimpovanje, lemljenje, hitovanje tuba, moldovanje i dodavanje različitih konektora na krajevima kabla, kao i pravljenje grana i rasvrstavanje žica u kablovima po šemi tehničkog crteža. Sve su to koraci koji mogu biti potrebni u procesu proizvodnje kablova u zavisnosti od vrste kabla i specifičnih zahteva kupaca.
# Tipka

Tipka| Tri potisna dugmeta |
| Tip komponente | elektromehanička |
| Princip rada | električni spoj |
| Pinovi | ulaz i izlaz |
| Elektronski simbol |
|  |

**Potisno dugme** (ili **tipka**, **taster**, **dirka**) je vrsta prekidača koji prekida ili spaja električno kolo samo kada je stisnut. Inače se automatski, putem opruge ili drugog rešenja vraća u početni položaj. Tipka se koristi za zvono na vratima, tipkovnicu računara, igraće konzole i još mnogo toga.

Struja koju tipka prekida nije velika, reda veličine do 500 miliampera. Za prekidanje većih struja koriste se prekidači a za struje preko 10 Ampera se koriste sklopke.

## Vrste

Standardni dugmići za arkadne igre.
Postoje tri verzije prekidača sa utisnim dugmetom:

* Normalno zatvoren (NC): Ovaj prekidač sa utisnim dugmetom prekida kolo samo kada pritisnete dugme.
* Normalno otvoren (NO): Ovaj prekidač sa utisnim dugmetom zatvara kolo samo kada pritisnete dugme.
* Pritisnuto/otpušeno: Ovaj prekidač zatvara kolo kada pritisnete dugme, a otvara ga kada sledeći put pritisnete dugme.

Prekidače sa utisnim dugmetom u elektronici najčešće koristite za uključivanje ili isključivanje kola. Na primer, da biste aktivirali zvono na vratima, treba da pritisnete normalno otvoren prekidač.

## Izvori

## Povezano

* Prekidač
* Elektronsko kolo

## Vanjske veze
# Bimetal

A bimetallic coil from a thermometer reacts to the heat from a lighter, by uncoiling and then coiling back up when the lighter is removed.
**Bimetal** je načinjen od dviju različitih kovina, spojenih tako da obrazuju pločicu, zavojnicu ili heliks. Zbog različitih koeficijenata toplinskog širenja, grijanjem dolazi do svijanja jedne strane. Koristi se kao prekidač, na primjer u termostatima. Savijanje je proporcionalno s temperaturom. Bimetali se primjenjuju i u zaštitnim sklopkama, glačalima, sušilima za kosu, pećnicama i mnogim drugim elektrotoplinskim uređajima.

Bimetalni termostat se često koristi za regulaciju temperature, recimo u peglama, pećima i drugde. Zavisno od gradnje, povišena temperatura može da otvori ili zatvori električni kontakt.

## Princip rada

Princip rada bimetalnog elementa. Nejednako termičko širenje razlilitih metala dovodi do deformacije spoja.
Kod pegle ili grijalice, struja na početku može da prolazi kroz bimetalni element. Kada je dostignuta potrebna radna temperatura, bimetal se deformira do te mjere da prekine strujni krug. Po padu temperature, bimetal se ispravi i ponovo uključuje grijač. Na ovaj način postignuta je (ponešto gruba) kontrola temperaturne radne tačke.

Kod hladionika, akcija je obrnuta - viša temperatura zatvara kontakte pumpe za hlađenje. Hlađenje je uključeno sve dok temperatura ne padne na nižu, podešenu radnu temperaturu.

## Primjena

Bimetalni termometar se dobija ako se bimetalu doda skala i indikator, a bimetalski termostat ako se bimetalu dodaju električni kontakti.

### Termostat

Elektronski termostat.
**Termostat** je naprava za održavanje temperature u nekom zatvorenom prostoru, uređaju ili sustavu unutar propisanih granica. Obično uklapa i isklapa tok goriva u gorioniku, električnu struju grijala, odnosno hladila ili protok zagrijanog, odnosno ohlađenoga fluida čim temperatura prekorači dopuštenu gornju ili donju graničnu vrijednost. Primjenjuje se na primjer u sustavima grijanja prostorija te u bojlerima, glačalima, pećima, pećnicama, perilicama, sušilicama, hladnjacima i automobilima. U načelu se sastoji od osjetila i pretvornika. Osjetilo (na primjer bimetalna vrpca, termistor, termopar, cjevčica ispunjena živom, elastična komora ispunjena tekućinom ili plinom) reagira na promjene temperature, a pretvornik (na primjer električna sklopka, pneumatski ventil, potenciometar s klizačem, elektroničko pojačalo) pretvara signal osjetila u signal za upravljanje uređajem za grijanje ili hlađenje. Programabilni termostat omogućuje programiranje, na primjer dnevnoga (niža temperatura noću) i tjednoga (niža temperatura u dane odsutnosti) grijanja prostorija za rad ili stanovanje.

## Literatura

* Robert N. Bateson, Introduction to Control System Technology, 6th edition. Šablon:Page1.

## Reference

## Vanjske veze

* Bimetal sa tekućim azotom
# Mikroprekidač

Poređenje nekih različitih prekidača.
**Minijaturni prekidač sa trenutnim djelovanjem** (en. miniature snap-action switch), koji je također zaštićen i često poznat kao **mikro prekidač**, je električni prekidač koji se aktivira veoma malom fizičkom silom, korišćenjem mehanizma prevrtanja, koji se ponekad naziva i "over-center" mehanizam.

## Historija

Prvi mikro prekidač je izumio Phillip Kenneth McGall 1932. u Freeportu, Illinois, patent 1,960,020. McGall je tada bio zaposlen u kompaniji Burgess Battery Company. Godine 1937. WB Schulte, McGallov poslodavac, osnovao je kompaniju MICRO SWITCH (mikro prekidač). *Micro Switch* zaštitni znak je vlasništvo kompanije *Honeywell Sensing and Control* od 1950. godine. Ime je postalo generički zaštitni znak za bilo koji prekidač sa trenutnim djelovanjem.

## Primjena

Uobičajene primjene mikro prekidača uključuju blokiranje vrata na mikrotalasnoj pećnici, i sigurnosne prekidače u liftovima, automatima, kao i otkrivanje zastoja papira ili drugih grešaka u fotokopirnim aparatima . Mikro prekidači se uobičajeno koriste u prekidačima za neovlašteno rukovanje na ventilima na protupožarnim sistemima i drugim vodovodnim sistemima, gdje je potrebno znati je li ventil otvoren ili zatvoren.

## Reference

## Vanjske veze

* Honeywell slavi 75. godišnjicu Micro Switcha
* Unionwell micro switch Arhivirano 2020-08-07 na Wayback Machine-u
# Štampana ploča

Štampana ploča sa elementima
**Štampana ploča** je pomoćna elektronska komponenta koja služi za povezivanje elektronskih komponenti (otpornici, kondenzatori, tranzistori, konektori, integralna kola, preklopnici, tasteri...), koje su na njoj montirane.

## Način izrade

Sve štampane ploče imaju sličan metod izrade i sastojke. Štampana ploča se pravi od glasfibera (za profesionalne potrebe) ili pertinaksa (za jeftinije elektronske uređaje). Na ploču se nanosi tanak bakarni sloj, koji predstavlja lice ploče. Foto postupkom na ploču se nanosi budući izgled ploče, potom se hemijskim postupkom skida suvišan bakar:

1. Bakar se prvo premazuje hemijskim slojem osetljivim na svetlost - fotorezistom.
2. Na ploču se stavlja filmski negativ šeme kola iste veličine kao ploča, i izlaže svetlosti. Slično kao pri pravljenju fotografije; u ovom slučaju, koristi se ultraljubičasto zračenje. Svetlost prolazi kroz negativ i pada na bakar presvučen fotorezistom.
3. Posle osvetljavanja, ploča se potapa u razvijač. Iz razvijača se izvlači ploča na kojoj su neosvetljene bakarne površine postale crne ili tamnosive.
4. Na kraju, ploča se potapa u rastvor za nagrizanje, tj. „ecovanje“. Sredstvo za nagrizanje je tečnost slična kiselini (ili sama kiselina) koja nagriza bakar. Crne i sive površine su otporne na njega i prave šemu kola na ploči.

Posle bušenja i metalizacije rupa koje povezuju donju i gornju štampu na ploču se nanosi zaštitni film čija je funkcija da spreči kratke spojeve tokom montaže i lemljenja elemenata. Kolo se realizuje pomoću lemnih tačaka (engl. *pads*) i provodnih linija (engl. *traces*):

* *Lemne tačke*: Ove tačke kontakta obično su okrugle ili četvrtaste. Posle nagrizanja ploče, u centru svake lemne tačke buši se rupa. Komponente se postavljaju na ploču tako što se njihove nožice stavljaju u te rupe. Nakon toga, nožice svake komponente leme se za ploču u lemnim tačkama.
* *Provodne linije*: Ovi spojevi se protežu između lemnih tačaka i električno povezuju komponente.

## Vrste

Štampane ploče mogu biti jednostrane i dvostrane:

* Jednostrane ploče su presvučene bakrom samo s jedne strane. Komponente se postavljaju na drugu stranu.
* Dvostrane ploče imaju bakarnu foliju sa obe strane; često se koriste za rad s veoma složenim kolima.

Takođe ploče mogu biti zalepljene jedna na drugu i time se otvaruje više slojeva bakra tj. višeslojna štampana ploča.

## Povezano

* Prototipska ploča
# Lemilica

Lemilica
**Lemilica** je vrsta alata koja služi za topljenje nekog lako topljivog metala u svrhu spajanja. Lemilice se najviše koriste za instalaciju, popravke ili proizvodnju u ograničenim količinama. Proizvodnja u velikim količinama koristi druge metode.

## Vrste lemilica

Lemilice se dele prema mogućnostima za fino lemljenje kao i tehnologiji i pratećim mogućnostima koje posedujue.

### Klasične lemilice

Ove lemilice se sastoje od metalnog vrha koji može da dostigne odgovarajuću temperaturu i drške. Drška se najčešće pravi od neke vrste plastike koja ima izrazitu termičku izolaciju. Snage ovakvih lemilica su najčešće između 15 i 35 W.

### Baterijske lemilice

Ove lemilice su vrlo slične prethodnim. Osnovna razlika je što imaju baterijski izvor napajanja pa imaju veoma ograničenu primenu. Ovde se mogu dodati i lemilice koje temperaturu dobija sagorevanjem nekog gasa kao što je butan i sl. One se često nalaze i pod imenom gasne lemilice.

### Lemilice sa regulacijom temperature

Za razliku od običnih lemilica ova vrsta poseduje i regulator temperature. Ovo je veoma bitno zbog toga što elektronske komponente nisu podjednako osetljive na temperature. Ove lemilice kao regulator temperature mogu da koriste termostat. Ovakve lemilice se vrlo često prave u obliku pištolja i kao "okidač" je postavljen prekidač kojim se toplotni vrh uključuje samo u momentu korišćenja.

### Radne stanice za lemljenje

Radna stanica za lemljenje
Stanice za lemljenje pored štapa za lemljenje poseduju i bazu na kojoj se podešava temperatura. Takođe, najčešće se pored pored baze nalazi i stalak na kome se može staviti vreo vrh od lemilice. Zbog mogućnosti za fino podešavanje temperature ove lemilice se kosriste u visoko profesionalnim servisima električnih uređaja. Stanice mogu često da imaju i duvaljke odnosno vrstu lemilica koja koristi topao vazduh kako bi zalemili komponenutu na štampano kolo. ovo je naročito pogodno za elektronske komponente sa površinskim kontaktom.

## Proizvođači

Najpoznatiji proizvođači lemilica i opreme za lemljenje su: Veler, Ersa, Veleman a danas se pojavljuju mnogi drugi proizvođači pre svega sa dalekog istoka. Zbog velike prisutnosto Veler lemilica na našim prostorima često se odomaćio izraz velerica .

## Reference

## Povezano

* Lem
* Lemljenje

## Vanjske veze
# Pinceta

| Pinceta pincette |
| --- |
| Slike raznih pincetaSlike raznih pinceta
 |
|  |

**Pinceta** (od francuskog: *pincette*) je vrsta alata, za hvatanje i pridržavanje malih predmeta ili takvih koji se ne smiju doticati prstima.

## Karakteristike

Pinceta je formirana od dvije elastične poluge međusobno spojene sa jedne strane svojim krajevima.

U medicini se koristi anatomska pinceta, poprečno izbrazdana pri vrhu i kirurška nazubljena pinceta za pridržavanje tkiva i organa.

Filatelisti se koriste pincetama kod hvatanja maraka, a kozmetičari za čupanje dlačica.

## Reference

## Vanjske veze

* *Pinceta* (`sh`)
# Kliješta

Različite vrste kliješta
**Kliješta** su ručni alat koji je oblikovan za prihvatanje predmeta koristeći snagu poluge. Postoje kliješta za razne svrhe i posjeduju različite oblike kao primjerice za odvrtanje, kidanje i sl.

## Vrste

Postoje različite vrste kliješta od kojih su najpoznatije kombinirke, papagajke, švedska kliješta, francuski ključ, špicangle, kliješta za obradu papaka i kopita, Burdizzo kliješta, cvikcangle i razna druga.

## Vanjske veze
# Odvijač

Set odvijača
**Odvijač** je vrsta ručnog alata koji služi za zavijanje i odvijanje vijaka. Sastoji se od metalnog dijela koji dolazi u dodir sa vijcima i plastičnog dijela koji omogućava bolje držanje u ruci.

Odvijače razlikujemo na više načina:

* prema izgledu glave - sa križnom ili ravnom glavom
* prema upotrebi - odvijači za odvijanje vijaka, električni odvijači i sl.

Rad sa odvijačem treba prilagoditi tako da vrh glave odvijača odgovara profilu glave vijka jer jedino onda se kvalitetno koristi ova vrsta alata.
# Juan Guaidó

| Juan Guaidó
 |
| --- |
|  |
|

---

Predsjednik Venezuele (vršitelj dužnosti)a |
| *Inkumbent* |
| Mandat 23. siječnja 2019.
 |
| Prethodnik
 | Nicolás Maduro
 |
|

---

10. predsjednik Narodne skupštine
 |
| *Inkumbent* |
| Mandat 5. siječnja 2019.
 |
| Prethodnik
 | Omar Barboza
 |
|

---

 |
| Rođenje
 | 28. srpnja 1983.  La Guaira, Venezuela
 |
| Politička stranka
 | Narodna volja
 |
| Supružnik
 | Fabiana Rosales
 |
|

---

Potpis
 |
|  |
| a Guaidó se 23. siječnja 2019. godine proglasio predsjednikom, iako Nicolás Maduro faktički nije uklonjen s vlasti, tako da obojica osporavaju legitimitet jedan drugome.
 |

**Huan Gvaido** (španski: *Juan Gerardo Guaidó Márquez*) je venecuelanski inženjer i političar, koga je Narodna skupština Venecuele, proglasila za „privremenog predsednika”, nakon što je izglasala nepoverenje aktuelnom predsedniku države, Nikolasu Maduru. Gvaido je položio zakletvu 23. januara 2019. godine. Ovaj događaj izazvao je brojne sukobe između suprotstavljenih pristalica privremenog i aktuelnog predsednika. Odabir Gvaira na čelo države, priznale su brojne države sveta poput SAD, Kanade i Brazila, dok Madura i dalje priznaju Rusija, Kina, Indija i druge države.

## Povezano

* Venecuela
* Nikolas Maduro
* Ugo Čavez

## Reference

## Vanjske veze

* Biografija Huana Gvaida Arhivirano 2018-11-18 na Wayback Machine-u (`es`)
# Casiquiare (rijeka)

| Casiquiare Brazo Casiquiare  |
| --- |
|  |
| Lokacija |
| Države |  Venecuela |
| Gradovi | San Carlos de Rio Negro |
| Hidrografija |
| Izvor   – aps. visina | Orinoco kod sela La Esmeralda 91 m |
| Ušće   – aps. visina | Rio Negro kod gradića San Carlos de Rio Negro ? m |
| Dužina | 320 km |
| Pritoke | Río Pamoni, Río Pasiba, Río Siapá, Río Pasimoni, Rio Yatua |
| Hidrologija |
| Protok   – srednji |  2387 m³/s |
| Sliv   – površina |  43 200 km². km² |
| Ulijeva se u | Rio Negro kod gradića San Carlos de Rio Negro |
| Transport |
| Plovnost | od Orinoca do Amazone (riječni brodovi) |

.

**Casiquiare** (španjolski: *Brazo Casiquiare* ili *Canal Casiquiare*) je rijeka u Venecueli, poznata kao najveća i najpoznatija bifurkacija na svijetu, jer *Casiquiare* spaja dva velika porječja Orinoco i Amazonu, preko rijeke Rio Negro u koju utječe.

## Geografija

Izvor *Casiquiare* je zapravo njezin spoj sa Orinocom, 14 km od sela La Esmeralda. On se nalazi na nadmorskoj visini od 123 m (na ušću *Casiquiare* ima 91 m) a korito rijeke široko je 120 m. Udio voda koji se prelijeva iz Orinoca nikad ne prelazi 1 / 3 njezinih voda, i rijeka je tu spora (0,75 km / h).
*Casiquiare* većinu svojih voda prima kasnije, na svom toku kroz prašumu, gdje prima brojne pritoke, osobito bogate vodom za velikih sezonskih poplava.
Od bifurkacije rijeka teče generalno u smjeru jugoistoka praveći brojne meandre kroz tropsku prašumu, primajući brojne pritoke sa obje strane.

Karta porječja Amazone
Kod venecuelanskog gradića San Carlos de Rio Negro na nadmorskoj visini od 91 m, *Casiquiare* se spaja sa rijekom **Río Guainía**, odatle se ta zajednička rijeka zove Rio Negro.

Na svom ušću *Casiquiare* je širok oko 533 metara, i neobično brz za velikih poplava (10 km / h). Tad se od *Casiquiara* razdvaja rukavac **Itinivini**, koji se nakraju isto ulijeva u Rio Negro, ali oko 50 kilometara nizvodno.

Tok rijeke *Casiquiare* dug je 320 km, a porječje je veliko 43 200 km². Na sjevernom dijelu porječja unutar pravokutnika kod koordinata ﻿ / ﻿ ﻿ / ﻿ nalazi se od 1993. *Rezervat prirode Gornji Orinoco- Casiquiare*.

### Historija otkrića rijeke

Prvi istraživač koji je plovio tom rijekom bio je jezuitski misionar Manuel Román 1744. godine, on je preko *Casiquiare* doplovio iz Rio Negra do Orinoca. Prva opsežna istraživanja i iscrtavanja preciznih karata, proveli su 1800. godine Alexander von Humboldt i Aimé Bonpland.

## Izvori

## Vanjske veze

* *Casiquiare* na portalu Encyclopædia Britannica (`en`)
# Bifurkacija

*Za ostale upotrebe, pogledajte Bifurkacija (razvrstavanje).*
**Bifurkacija** (od latinske riječ *bifurcus* – "razveden"), ili **rastok**, je pojava koja se u pravilu pojavljuje u nizinskim, močvarnim dijelovima riječnog toka. Rijeka se rascijepi u dva toka, koji se ne spajaju, već teku u različitim porečjima. Razvodnica se u takvom slučaju nalazi u nizini, umjesto, kao što je uobičajeno, na grebenim i uzvišenim dijelovima reljefa. To su osobitosti vodoravne/horizonatlne bifurkacije, koja se razlikuje od vertikalne bifurkacije karakteristične za krški podzemni svet.

Najpoznatiji primjer Bifurkacije je u Južnoj Americi, u porječju Orinoca, gdje rijeka Casiquiare dijelom utječe u Orinoco pa preko nje u karipski bazen, a istovremeno i u Rio Negro, koji je lijevi pritok Amazone.

Na Balkanskom poluotoku se poznati primjer rastoka nalazi u kosovskom mestu Uroševac, gdje rječica Nerodimka teče na sjever u rijeku Sazlijo pa preko Sitnice u Ibar, koji je dio crnomorskog bazena. Na drugi strani na jugu otječe u Lepenac, koji je lijeva pritoka Vardara pa preko njega pripada egejskom bazenu.

## Povezano

* Geomorfologija
* Vododjelnica (*razvodnica*)
# Kanu

*Za ostale upotrebe, pogledajte Kanu (razvrstavanje).*
Kanu jednoklek (C-1 ženske) se natječe na mirnim vodama
Kanui od aluminija su otporni udarce i uglavnom ne trebaju održavanje.
**Kanu** (rjeđe **kanoa**) je vrsta čamca. Ime mu dolazi od naziva za sjevernoamerički (kanadski) indijanski čamac. Kanu je karakterističan po tome što je zaokrenut na krajevima, te što se pokreće veslom, pri čemu veslač ili veslači kleči licem okrenut prema pramcu. Veslo u pravilu nije učvršćeno uz čamac nego se drži objema rukama.

## Povezano

* Kajak
* Kajak i kanu

## Galerija

* Utrka kanua dvokleka (žene) na mirnim vodama
* Historijski veliki kanu u Ontariu. Slika Frances Anne Hopkins.
* Kanadski kanu na brzacima. Slika Frances Anne Hopkins.
* Drevak - kanu na Salomonskim otocima
# San Fernando de Atabapo

| San Fernando de Atabapo
 |
| --- |
| Trg BolivarTrg Bolivar |
|  |
| Koordinate: ﻿ / ﻿ |
| **Država** |  Venecuela
 |
| **Država** | Amazonas
 |
|  |
| **Stanovništvo** |
|  - **Grad** | 15 000
 |
|  |
| **Vremenska zona** | - 4.30 (UTC)
 |
| **Pozivni broj** | 0248
 |
| Karta
 |
| San Fernando de Atabapoclass=notpageimage| Pozicija San Fernanda de Atabapo u Venezueli
 |

**San Fernando de Atabapo** je grad na jugu Venecuele u saveznoj državi Amazonas od 15 000 stanovnika.

## Geografija

*San Fernando de Atabapo* leži na ušću rijeka Guaviare, Ventuari i Atabapo u Orinoco, pretežno duž obala Atabapa.

## Historija

*San Fernando de Atabapo* je osnovao 1758. - José Solano., Grad je od 1864. bio administrativni centar *Federalnog teritorija Amazonas* (Territorio Federal Amazonas), sve do 1928. kad je administracija premještena u Puerto Ayacucho.

## Privreda i transport

Grad ima i mali aerodrom *San Fernando de Atabapo* i malu riječnu luku.

## Reference

## Vanjske veze

* San Fernando de Atabapo, pueblo olvidado por todos los venezolanos (`es`)
# La Esmeralda, Venezuela

| La Esmeralda
 |
| --- |
| Pogled na naselje iz avionaPogled na naselje iz aviona |
|  |
| Koordinate: ﻿ / ﻿ |
| **Država** |  Venecuela
 |
| **Savezna država** | Amazonas
 |
| **Općina** | Alto Orinoco
 |
| **Osnivanje** | 1758.
 |
|  |
| **Vlast**  |
|  - **Gradonačelnik** | Mara Chamanare
 |
|  |
| **Visina** | 68 metara
 |
|  |
| **Stanovništvo** |
|  - **Grad** | 1.191
 |
|  |
| **Vremenska zona** | VST (UTC-4:30)
 |
| Karta
 |
| La Esmeraldaclass=notpageimage| Pozicija Esmeralde u Venezueli
 |

**La Esmeralda** je naselje od 1191 stanovnika na jugu Venecuele. Esmeralda je i administrativni centar Općine Alto Orinoco u kojoj živi 14.222 stanovnika.

## Geografija

La Esmeralda leži na istoku savezne države Amazonas, duž sjeverne obale rijeke Orinoco, udaljena svega 14 kilometara istočno od bifurkacije Casiquiare, koja spaja dva velika sliva Orinoca i Amazone. Do Esmeralde ne vodi nikakva cesta, jer je okružen prašumama, tako da su rijeka i aerodrom jedine veze sa ostatkom svijeta.

## Historija

Esmeralda je osnovana 1758. kao franjevačka misija za pokrštavanje lokalnih indijanaca Yanomami. Od 1880. kad je osnovana općina Alto Orinoco, Esmeralda ima status administrativnog centra. Kako su Yanomami koji su većina stanovništva u tom kraju još uvijek nomadi, Esmeralda ima vrlo malo stalnih stanovnika. Pored crkve i škole koju drže salezijanci i zgrade lokalne administracije, gotovo da nema većih građevina.

## Privreda

Ekonomija tog malenog mjesta bazira se na vrlo skromnoj poljoprivredi i ribarstvu, te vojnoj bazi u čijem sastavu se nalazi i aerodrom.

## Reference

## Vanjske veze

* *Desarrollo o decadencia? La Esmeralda como modelo de progres* (`es`)